हरियाणा सरकार ने महिलाओं की सुरक्षा के लिए सख्त फैसले लिए हैं। दुष्कर्म या छेड़छाड़ के आरोपियों की राशन को छोड़कर सभी सरकारी सुविधाएं बंद होंगी। पेंशन, वजीफा आदि बंद कर दिए जाएंगे। ड्राइविंग और आर्म लाइसेंस निलंबित होंगे। निर्दोष पाए जाने पर सभी सुविधाएं शुरू कर दी जाएंगी। जबकि सजा होने पर सुविधाओं को स्थाई रूप से बंद कर दिया जाएगा और पात्रता भी समाप्त कर दी जाएगी। सीएम मनोहर लाल ने गुरुवार को यह घोषणा पंचकूला स्थित इंद्रधनुष सभागार में महिला सुरक्षा एवं महिला सशक्तिकरण विषय पर आयोजित एक और सुधार कार्यक्रम में की।